Rozsudok Všeobecného súdu zo 17. decembra 2025 – Melničenko/Rada
(vec T-1114/23)1
„Spoločná zahraničná a bezpečnostná politika – Reštriktívne opatrenia prijaté vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny – Zmrazenie finančných prostriedkov – Zoznam osôb, subjektov a organizácií, na ktoré sa vzťahuje zmrazenie finančných prostriedkov a hospodárskych zdrojov – Obmedzenia v oblasti vstupu na územie členských štátov – Zoznam osôb, subjektov a organizácií, na ktoré sa vzťahujú obmedzenia týkajúce sa vstupu na územie členských štátov – Ponechanie mena žalobcu na zozname – Právo na účinnú súdnu ochranu – Pojem ‚ prospech z popredných podnikateľov pôsobiacich v Rusku ‘ – Článok 2 ods. 1 písm. g) rozhodnutia 2014/145/SZBP – Článok 3 ods. 1 písm. g) nariadenia (EÚ) č.o269/2014 – Námietka nezákonnosti – Nesprávne posúdenie – Základné práva – Proporcionalita“
Jazyk konania: angličtina
Účastníci konania
Žalobca: Andrey Melničenko (Saint-Moritz, Švajčiarsko) (v zastúpení: A. Miron, D. Müller, H. Bajer Pellet, R. Piéri, A. Beauchemin, advokáti a C. Zatschler, SC)
Žalovaná: Rada Európskej únie (v zastúpení: B. Driessen a E. Kübler, splnomocnení zástupcovia)
Vedľajší účastníci, ktorí v konaní podporujú žalobcu: Siberian Coal Energy Company AO (SUEK) (Moskva, Rusko) (v zastúpení: N. Montag a M. Krestiyanova, advokáti), EuroChem Group AG (Zoug, Švajčiarsko) (v zastúpení: N. Montag, advokát)
Vedľajší účastník, ktorý v konaní podporuje žalovanú: Európska komisia (v zastúpení: M. Carpus-Carcea a L. Puccio, splnomocnení zástupcovia)
Predmet veci
Žalobou podanou na základe článku 263 ZFEÚ sa žalobca domáha zrušenia, po prvé rozhodnutia Rady (SZBP) 2023/1767 z 13. septembra 2023, ktorým sa mení rozhodnutie 2014/145/SZBP o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny (Ú. v. EÚ L 226, 2023, s. 104), a vykonávacieho nariadenia Rady (EÚ) 2023/1765 z 13. septembra 2023, ktorým sa vykonáva nariadenie (EÚ) č. 269/2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny (Ú. v. EÚ L 226, 2023, s. 3), po druhé rozhodnutia Rady (SZBP) 2024/847 z 12. marca 2024, ktorým sa mení rozhodnutie 2014/145/SZBP o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny (Ú. v. EÚ L, 2024/847), a vykonávajúceho nariadenia Rady (EÚ) 2024/849 z 12. marca 2024, ktorým sa vykonáva nariadenie (EÚ) č. 269/2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny (Ú. v. EÚ L, 2024/849), po tretie rozhodnutia Rady (SZBP) 2024/2456 z 12. septembra 2024, ktorým sa mení rozhodnutie 2014/145/SZBP o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny (Ú. v. EÚ L, 2024/2456), a vykonávacieho nariadenia Rady (EÚ) 2024/2455 z 12. septembra 2024, ktorým sa vykonáva nariadenie (EÚ) č. 269/2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny (Ú. v. EÚ L, 2024/2455), a po štvrté rozhodnutia Rady (SZBP) 2025/528 zo 14. marca 2025, ktorým sa mení rozhodnutie 2014/145/SZBP o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny (Ú. v. EÚ L, 2025/528), a vykonávacieho nariadenia Rady (EÚ) 2025/527 zo 14. marca 2025, ktorým sa vykonáva nariadenie (EÚ) č. 269/2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny (Ú. v. EÚ L, 2025/527), v rozsahu, v akom sa ho tieto akty týkajú.
Výrok rozsudku
Žaloba sa zamieta.
Andrey Melničenko znáša svoje vlastné trovy konania a je povinný nahradiť trovy konania, ktoré vznikli Rade Európskej únie.
Siberian Coal Energy Company AO (SUEK), EuroChem Group AG a Európska komisia znášajú svoje vlastné trovy konania.
____________
1 Ú. v. EÚ C, C/2024/767. 22.1.2024.